Riaan & Theamari troue - Mooi Troues
Ons deel vandag Riaan en Theamari se prentjiemooi troue wat by Kwalata wildsplaas, buite Pretoria, plaasgevind het. Dit is een van die mooiste plase in die gebied, wat uitkyk oor pragtige Afrika velde. Julle sal ‘n baie goeie idee kry van die gevoel en atmosfeer van die troue as julle na Riaan en Theamari se foto’s kyk.
Dit was ‘n bosveld troue, gedoen in styl. Die koning protea in Theamari se ryker het onmiddellik ons oog getrek, dit is eenvoudig, maar elegant. Die ander ding wat ons aandag getrek het was die paartjie se troukoek wat bestaan het uit kaas. Dít was beslis iets anders en eintlik iets oulik, veral as jou gaste mal is oor meer souterige happies in plaas van ‘n soeterige opsie. Gaan loer gerus na die paartjie se pragtige troue.
Wat het jou troudag spesiaal gemaak?
Almal was ongelooflik behulpsaam en het oral ingespring om te help met die laaste goedjies wat nog gedoen moes word. Dit was ‘n wonderlike dag en dit het letterlik gevoel of ek heeldag op wolke loop.
Enige raad wat jy vir paartjies kan gee wat wil trou?
Wanneer ietsie nie uitwerk nie, jou onnodige kopseer gee of wrywing veroorsaak – is dit net glad nie die moeite werd om daaroor te top nie. `n Mens moet vrede maak dat alles nie perfek sal afloop nie en dat jy so bietjie grasie sal moet gee aan die skewe goedjies. Ek as bruid kon myself vinnig verloor tussen al die mooi goedjies op Pinterest – dit maak jou net deurmekaar later. Daar is niemand wat jou so goed ken soos jy jouself ken nie en daarom moet jy voluit gaan vir daardie oulike idees in jou kop, al sê hoeveel mense vir jou dit gaan nie werk nie.
Fotograaf: Louise Vorster
Skryfbehoeftes en lasersny: Kisscut
Geskenkies: New Beginning Toffees
Trou Ringe: V’dodili
Blomme: Poerie Neetling
Rok: Maggie Sottero
Pak: Coquis Mens Outfitters, Lynnwood
Onthaal & Kerk diens: Kwalata Game Ranch
Grimering & Hare: Melissa Minne
Koek: Fairview Wine and Cheese
Trou koek versiering en verversings tafel aankope en dekor: Cherise’s Creations
Draperings: Soflight Decor
Blommemeisie Rokke: Gelique
Gasteboek raam : Framing Warehouse
Musiek tydens seremonie, fotosessie en ete : Congrazia
Beplan jou Droom Troue of Wittebrood met Amazing Holidays
‘n Wittebrood by Tsala Treetop Lodge
Abri & Nina se mooi troudag
Advies: Ma van die bruid se betrokkenheid
VORIGE ARTIKELDirk & Sannika se verlowing
VOLGENDE ARTIKELBruin, Groen & Blou trou dekor inspirasie